
PASIŪLYMAS
GERIAMOJO VANDENS TIEKIMO IR NUOTEKŲ TVARKYMO ĮSTATYMO NR. X-764 13, 14 IR 16 STRAIPSNIŲ PAKEITIMO ĮSTATYMO 
PROJEKTAS NR. XIVP-146(2)

	Argumentai: 
Atsižvelgiant į tai, kad didelė dalis sodų bendrijų turi savo vandens tiekimo infrastruktūrą ir ja daugelį metų efektyviai rūpinasi, manytina, kad joms pagrįstai gali būti taikomos sustiprintos garantijos dėl vandens tiekimo infrastruktūros perdavimo savivaldybėms t.y. tokia infrastruktūra perduodadama tik esant konkrečios sodų bendrijos sutikimui.

[bookmark: part_2a35eb67fd564527aa06dc807d5b07ea]Pasiūlymas:
Pakeisti 3 straipsnį ir jį išdėstyti taip:

„3 straipsnis. 16 straipsnio pakeitimas
Pakeisti 16 straipsnio 6 dalį ir ją išdėstyti taip:
[bookmark: _GoBack]„6. Geriamojo vandens tiekimo ir (arba) nuotekų tvarkymo infrastruktūra, kuri nuosavybės teise priklauso kitiems asmenims ir yra reikalinga bei tinkama viešajam geriamojo vandens tiekimui ir (arba) nuotekų tvarkymui, ir (arba) paviršinių nuotekų tvarkymo infrastruktūra, kuri nuosavybės teise priklauso kitiems asmenims ir yra reikalinga bei tinkama paviršinių nuotekų tvarkymui, turi būti savivaldybės institucijos iniciatyva iki 2023 m. gruodžio 31 d. perduodama savivaldybei arba viešajam geriamojo vandens tiekėjui ir nuotekų tvarkytojui ar paviršinių nuotekų tvarkytojui vadovaujantis Geriamojo vandens tiekimo ir nuotekų tvarkymo infrastruktūros objektų išpirkimo tvarkos apraše nustatyta tvarka. Jei šie infrastruktūros objektai yra įrengti sodininkų bendrijoje, jų perdavimui yra būtina gauti bendrijos sutikimą.  Jeigu dėl geriamojo vandens tiekimo ir nuotekų tvarkymo infrastruktūros ar paviršinių nuotekų tvarkymo infrastruktūros išpirkimo ir perdavimo savivaldybės arba viešojo geriamojo vandens tiekėjo ir nuotekų tvarkytojo ar paviršinių nuotekų tvarkytojo nuosavybėn susitarti nepavyksta, savivaldybės institucijos iniciatyva turi būti sudaromos sutartys dėl geriamojo vandens tiekimo ir (arba) nuotekų tvarkymo infrastruktūros naudojimo (nuomos, panaudos, jungtinės veiklos) ir geriamojo vandens tiekimo ir (arba) nuotekų tvarkymo paslaugų teikimo.“

